Document ID: /roh_data/filtered/fineweb-2-filterrobots_roh.jsonl.gz/60773

Tenor Christian Brantschen, CEO da la «Seeinfra» avess il sistem da funcziunar e porscher ina segirtad absoluta per ils lavurants cun las maschinas da pista sin il lai schelà. 2 maschinas da pista vegnan ad esser equipadas cun ina sort cussins d’aria. Quels vegnan montads enturn la maschina. Ils custs da radund 850’000 enfin 900’000 francs surpiglia la vischnanca.
Sistem è pront per quest ‘enviern
En paucas emnas vegnan ils cussins ad esser montads per l’emprima giada vi d’ina maschina. Lura han lieu tests, di Brantschen. Sche tut va bain, lura èn las maschinas cun il nov sistem en funcziun quest ‘enviern.
Mintga vischnanca sto guardar sezza
Quai vala lura mo per San Murezzan. Mintga vischnanca elavura in agen concept. Lasuenter èn collavuraziuns pussaivlas, in barat ni dar a tschains ina ni l’autra maschina che in’autra vischnanca avess gist da basegn. Per Silvaplauna, Segl e Malögia vala entant vinavant la directiva ch'ins po mo ir sin ils lais cun ils «nudaders». Quels ch’ins conuscha da fin qua.
Actualitad la saira 17:00